CSFK-00522-001/2023

**CSILLAGÁSZATI ÉS FÖLDTUDOMÁNYI KUTATÓKÖZPONT**

**A CSILLAGÁSZATI ÉS FÖLDTUDOMÁNYI KUTATÓKÖZPONT ÜGYRENDJE**

Kiss László

főigazgató

2023.

„A Csillagászati és Földtudományi Kutatóközpont (a továbbiakban: kutatóközpont) önálló jogi személy, amely az Eötvös Loránd Kutatási Hálózat (a továbbiakban: ELKH) tagjaként, az Eötvös Loránd Kutatási Hálózat Titkárságának (a továbbiakban: ELKH Titkárság) irányítása alatt működik, gazdálkodási besorolása alapján önállóan működő és gazdálkodó központi költségvetési szerv, irányítása alá más önállóan működő költségvetési szerv nem tartozik.” (2021. februárban elfogadás alatt álló SzMSz, A kutatóközpont jogállása 1.)

A kutatóközpont **egyszemélyi felelős vezetője a főigazgató**, aki a munka törvénykönyvéről szóló 2012. évi I. törvény (a továbbiakban: Mt.) 208.§ (1) bekezdésében nevesített vezető állású munkavállaló. A főigazgató és az egyes szervezeti egységek között, valamint a szervezeti egységeken belül a feladatkörök és hatáskörök a főigazgató rendelkezése szerint decentralizáltak. A főigazgató valamennyi, a kutatóközpont működését érintő kérdésben – ha az ELKH elnökének határozata eltérően nem rendelkezik – önállóan dönt.

A főigazgató közvetlen irányítása és ellenőrzése alatt álló, az Mt. 208.§ (1) bekezdés hatálya alá tartozó, **vezető állású munkavállalónak minősülnek** az alábbi munkavállalók:

* főigazgató-helyettes,
* gazdasági vezető.

A **főigazgató közvetlen irányítása és ellenőrzése alatt álló, egyéb munkavállalók** az alábbiak:

* a szervezeti egységként működő tudományos intézet igazgatója,
* a belső ellenőrzési feladatokat ellátó munkavállaló,
* a kutatóközponti tudományos titkár,
* kutatócsoport vezetője,
* kutatóközponti könyvtár vezetője,
* az informatikai koordinátor.

A főigazgató irányítási jogainak jelen szabályzatban meghatározott körét – eltérő jogszabályi rendelkezés hiányában – a kutatóközpont vezető állású munkavállalójára átruházhatja. A vezetők hatáskörét, jogait és felelősségét a vonatkozó hatályos jogszabályok, az irányító szerv rendelkezései, a kutatóközponti belső szabályzatok, főigazgatói rendelkezések (utasítások), és az SzMSz tartalmazza.

A kutatóközpont szervezeti egységei a tudományos intézetek, az azokon belüli kutatócsoportok, a közvetlenül a főigazgató alá rendelt kutatócsoportok, továbbá a kutatómunka feltételeit biztosító egyéb, kutatóközponti szervezeti egységek. Tudományos intézetek:

1. Földrajztudományi Intézet
2. Földtani és Geokémiai Intézet
3. Konkoly Thege Miklós Csillagászati Intézet

További kutatóközponti szervezeti egységek megnevezése:

1. Gazdasági Igazgatóság
2. Kutatóközponti Könyvtár

A kutatóközponti ügyrend az 1-5. szervezeti egységek ügyrendjét tartalmazza.

Jelen ügyrend 2023. április 1-től lép hatályba.

Budapest, 2023.

Kiss László főigazgató